cyanic-selkie/wikianc huggingface dataset:
Baltgalvas zilknābis
Baltgalvas zilknābis jeb baltgalvas pīle (Oxyura leucocephala) ir pīļu dzimtas (Anatidae) ūdensputnu suga, kas pieder pie zilknābju apakšdzimtas (Oxyurinae). Tas sastopams Eirāzijā, lielākajai populācijas daļai dzīvojot Āzijā, un nelielā skaitā arī Ziemeļāfrikā. Lielākās populācijas mājo Krievijā un Turcijā. Eiropā baltgalvas zilknābis ir viens no visretāk sastopamamajiem putniem, un viena no lielākajām Eiropas populācijām mājo Spānijā. Latvijā līdz šim bijis viens novērojums (2015. gadā).
Sugas statuss un aizsardzība
Pēdējos gados sugas populācija ir dramatiski samazinājusies (ik pa 12 gadiem samazinoties par 20% ), un sugai ir piešķirts apdraudētas sugas statuss. Viens no galvenajiem iemesliem ir ligzdošanai piemērotu vietu samazināšanās. Apmēram 50% no kādreizējām baltgalvas zilknābja apdzīvotām ūdenstilpēm ir nosusinātas. Tomēr par visbīstamāko faktoru tiek uzskatīta baltgalvas zilknābja hibridizēšanās ar no Amerikas ienākušo Jamaikas zilknābi, kas arvien lielākā skaitā sastopams Eiropas savvaļā, tam izbēgot no dekoratīvo putnu dārziem un veiksmīgi iedzīvojoties. Riesta laikā gan Jamaikas zilknābja tēviņi, gan hibrīdi ir aktīvāki un dominējošāki, nekā baltgalvas zilknābja tēviņi. Lai aizsargātu Eiropas zilknābi, notiek aktīva Jamaikas zilknābja izšaušana, pēc iespējas samazinot abu sugu krustošanās iespēju. Speciālisti uzskata, ka, ja Jamaikas zilknābis savairosies Āzijas daļā, hibridizāciju vairs nebūs iespējams kontrolēt.
Izskats
Baltgalvas zilknābis ir vidēji liela pīle ar īsu kaklu, apaļīgu ķerķmeni un garu, stīvu asti, kas putnam atrodoties miera stāvoklī, tiek sacelta stāvus gaisā. Sugai raksturīgs dzimumu dimorfisms. Tās ķermeņa garums ir 43—48 cm, spārnu izplētums 62—70 cm, svars tēviņam 553—865 g, mātītei 510—900 g. Tēviņam ir balta galva ar melnu, platu joslu uz galvas virsas, melns kakls un pelēkbrūns ķermenis ar gaišāku pavēderi. Masīvais knābis koši gaiši zils, pie pamatnes izskatās kā uzpampis. Mātītei ir pelēkbrūns ķermenis, balti vaigi, galvas virsa tumši ūbrna, kā arī pāri acīm stiepjas brūna svītra. Knābis tumši pelēks, šķietamais "uzpampums" mazāks. Abiem dzimumiem ir tumši pelēkas kājas.
Uzvedība un barība
Baltgalvas zilknābis uzturas gan lielās, plašās ūdenstilpēs, gan nelielos ezeriņos un dīķos. Tās var būt gan saldūdens, gan viegli sāļas tilpes. Ārpus vairošanās sezonas baltgalvas zilknābji ir ļoti sabiedriski un veido lielus barus, kopīgi barojoties. Šajā laikā putni mēdz arī klejot, bieži nonākot daudzus tūkstošus kilometrus uz ziemeļiem no ligzdošanas areāla. Iespējams, šie gadījumi saistīti ar putnu izbēgšanu no dekoratīvo putnu dārziem. Ziemas beigās baltgalvas zilknābji maina apspalvojumu un šajā laikā zaudē spēju lidot. Uzreiz pēc apspalvojuma nomaiņas, februāra beigās, putni, sadaloties nelielās grupās, atgriežas ligzdošanas vietās. Netipiski pīlēm, baltgalvas zilknābji maina apspalvojumu vēl otro reizi, uzreiz pēc ligzdošanas. Nomainījuši apspalvojumu putni dodas uz ziemošanas vietām.
Baltgalvas zilknābis ir lielisks peldētājs. Briesmu gadījumā tas labprātāk slēpjas ienirstot, nekā paceļoties spārnos. Putns ir visēdājs un barību meklē, ienirstot zem ūdens, kur tas spēj uzturēties līdz 40 sekundēm. Baltgalvas zilknābis barojas ar dažādām ūdensaugu daļām, sēklām un kukaiņu kāpuriem.
Ligzdošana
Ligzdošanai baltgalvas zilknābis izvēlas biezi aizaugušus nelielu ūdenstilpju krastus, ligzdu sakraujot no niedrēm un izklājot ar dažām dūnām. Tā var atrasties gan uz zemes, gan ūdenī, uz augu saliņām, vai arī ligzdas pamatam tiek izmantotas pamestas lauča vai citu ūdensputnu ligzdas. Baltgalvas zilknābis ir poligāms, un par mazuļiem ūprējas tikai mātīte. Dējumā ir 4—9 olas, kuras tiek perētas 22—24 dienas. Uzreiz pēc izšķilšanās pīlēni seko mātei un paši barojas. Jaunie putni sāk lidot 8—9 nedēļu vecumā.
Erebrū
Erebrū ir pilsēta Zviedrijā, Erebrū lēnes administratīvais centrs. 2010. gadā Erebrū dzīvoja 107 tūkstoši iedzīvotāju, un pēc šī rādītāja tā ir sestā lielākā pilsēta Zviedrijā un 21. lielākā Ziemeļvalstīs. Pilsēta atrodas pie Svartanas upes, kur tā ietek Jelmarena ezerā. Tā ir viena no Zviedrijas vecākajām pilsētām, pilsētas tiesības ieguva 1404. gadā.
Erebrū bāzējas vairāki futbola klubi, no kuriem slavenākais ir Örebro SK. Hokejā pilsētu pārstāv komanda Örebro HK. Populārs sporta veids ir arī florbols.
1365. gads
1365. gads bija parastais gads, kas pēc Jūlija kalendārā sākās trešdienā.
Viesuļvētra (filma)
"Viesuļvētra" (en) ir 1996. gada ASV katastrofu filma, kuras režisors ir Jans de Bonts. Galvenās lomas filmā atveido Helēna Hanta, Bills Pakstons, Kerijs Elvess un Džemija Gerca. Filmas pirmizrāde notika.
Filma nominēta Amerikas Kinoakadēmijas balvai nominācijās "Labākā skaņa" un "Labākie vizuālie efekti".
Bills un Džo Hārdingi ir precējušies negaisu izsekotāji, kuri domā par šķiršanos. Drīz vien abiem jāapvienojas, lai izpētītu virpuļviesuļu uzliesmojums Oklahomas štatā.
Alfrēds Ģīmis
Alfrēds Ģīmis (dzimis Braslavas pagastā, miris  Rīgā) bija latviešu luterāņu mācītājs Lielvārdē un Rīgā. Baltijas hercogistes Zemes komitejas loceklis (1918).
Dzīvesgājums
Beidzis Valmieras apriņķa skolu un Tērbatas Universitāti, ordinēts luterāņu mācītāja amatā 1902. gada 1. decembrī, Lielvārdes evaņģēliski luteriskās draudzes mācītājs (1911-1918), Rīgas Sv. Jāņa evaņģēliski luteriskās II draudzes mācītājs (1918-1933). 1917. gada 22. decembrī Alfrēdu Ģīmi ievēlēja par provāciskās Vidzemes Zemes padomes locekli.
1918. gada 8. novembrī kopā ar Kārli Moricu Lejiņu, Jāni Bisenieku, Andreju Krastkalnu, Eiženu Laubi, Konstantīnu Pēkšēnu, Pauli Lejiņu iesaistījās Baltijas hercogistes Zemes komitejas sastāvā.
Marlēna Reisere
Marlēna Reisere (de; dzimusi ) ir Šveices šosejas riteņbraucēja, pārstāv UCI sieviešu WorldTeam komandu .
Karjera
Pirmo reizi Šveici Pasaules čempionātā pārstāvēja 2017. gadā Bergenā. Izcīnījusi sudraba medaļu individuālajā braucienā gan 2020., gan 2021. gada Pasaules čempionātā, tāpat 2021. gadā izcīnīja sudraba medaļu Tokijas Olimpisko spēļu šosejas individuālajā braucienā.
Personīgā dzīve
Marlēna Reisere izauga lauksaimnieku ģimenē Šveices Ementāles ielejā. Līdz 16 gadu vecumam spēlēja vijoli un piedalījās Bernes Mākslas universitātes atbalsta programmā. Skolā sāka nodarboties ar skriešanu, bet pēc vairākiem potītes savainojumiem pievērsās peldēšanai un riteņbraukšanai. 2008.-2009. gadā viņa bija Šveices Zaļās partijas Bernes jauniešu nodaļas prezidente. Pēc skolas beigšanas studēja medicīnu un strādāja kā ķirurga asistente. 2017.-2018. gadā viņa bija Ementāles Zaļās partijas valdē. Kamēr viņa gatavojās 2018. gada Pasaules čempionātam Insbrukā, viņa strādāja nepilnu slodzi Langnavas slimnīcā.
Paugurciems
Paugurciems ir ciems Latvijā, Talsu novada Laidzes pagastā uz ziemeļaustrumiem no Talsiem.
Iedzīvotāju skaita izmaiņas
Esošajās robežās, pēc CSP un OSP datiem.
Lazdiju rajona pašvaldība
Lazdiju rajona pašvaldība ir viena no 60 Lietuvas pašvaldībām. Pašvaldība atrodas vēsturiskajā Dzūkijas novadā. Tā robežojas ar Kalvarijas, Marijampoles, Alītas rajona un Druskininku pašvaldībām, kā arī Baltkrieviju un Poliju.
Pernod Ricard
Pernod Ricard ir Francijass uzņēmums, kas specializējas vīnu un stipro alkoholisko dzērienu ražošanā un izplatīšanā. Pernod Ricard, kas ir pasaules līderis savā nozarē, atrodas aiz Diageo un priekšā Bacardí-Martini. 2019.—2020. finanšu gadā grupas apgrozījums sasniedza 8448 miljonus eiro.
Hosē Ečegarajs
Hosē Ečegarajs (dzimis, miris ) bija spāņu inženieris, matemātiķis, valstsvīrs, kā arī viens no vadošajiem spāņu dramaturgiem 19. gadsimta pēdējā ceturksnī.
Kopā ar provansiešu dzejnieku Frederiku Mistrālu viņš 1904. gadā saņēma Nobela prēmiju literatūrā. Viņš ir pirmais spānis, kas ieguvis šo balvu. Viņa slavenākais darbs ir drāma El gran Galeoto. Paramount Pictures filmēja mēmā kino filmu The World and His Wife, kas ir balstīta uz H. Ečegaraja darbu.
Haims Jichaks Blohs Hakoens
Haims Jichaks Blohs Hakoens (, dzimis, miris ) bija Lietuvā dzimis ASV rabīns. Aktīvi darbojās Latvijā. ASV un Kanādas ortodoksālo rabīnu asociācijas goda prezidents.
Dzimis Pluņģē. No 15 līdz 18 gadu vecumam mācījās Grobiņas ješivā, turpinot mācības ebreju vidē slavenajā Valožinas ješivā. No 1895. līdz 1899. gadam bija paša dibinātās Pluņģes ješivas vadītājs. Pēc tam kļuva par Palangas rabīnu. Pēc tam, kad Ābrams Īzaks Kūks 1904. gadā pameta Bausku, lai dotos uz Palestīnu, Haims Blohs kļuva par Bauskas rabīnu un pildīja rabīna pienākumus līdz 1914. gadam, kad tika ievēlēts par Antverpenes rabīnu, tomēr, izceļoties pasaules karam, amata pienākumus nesāka. Pirmo pasaules karu pavadīja Krievijā, 1920. gadā atgriežoties Bauskā. 1922. gadā pameta Eiropu un devās uz ASV, kur kļuva par Džērsisitijas rabīnu. Miris 1948. gadā.
1985. gada Pasaules čempionāts hokejā
1985. gada Pasaules čempionāts hokejā notika Prāgā, Čehoslovākijā, no 1985. gada 17. aprīļa līdz 3. maijam. Tas bija 50. Pasaules čempionāts hokejā.
Galba
Servijs Sulpicijs Galba (la, dzimis 3. gadā p.m.ē. 24. decembrī, miris ) bija sestais Romas imperators. Kā Romas imperators viņš bija septiņus mēnešus. Viņu nogalināja nākamā imperatora Otona kavalērija. Pirms kļūšanas par imperatoru Galba bija Tarakonas Spānijas provinces gubernators. Viņš bija pirmais imperators tā sauktajā Četru imperatoru gadā un pēdējais imperators, kas dzimis pirms mūsu ēras.
Dzimis bagātā ģimenē, viņš ieņēma dažādus valsts amatus. Bijis gan pretors, gan konsuls. Pārvaldījis arī dažādas impērijas provinces - Akvitāniju, Augšģermāniju un Āfriku. Imperatora Klaudija valdīšanas pēdējos gados pametis valsts dienestu vecuma dēļ. Tomēr imperators Nerons iecēla viņu par Tarakonas Spānijas provinces pārvaldnieku. 68. gadā, pēc pret Neronu vērstas sacelšanās apspiešanas, Galba pats ar karaspēku devās uz Romu, kur senāts viņu pasludināja par imperatoru.
Lejas Kudiņi
Lejas Kudiņi, arī Lejas Kūdeņi (ltg), ir ciems Aglonas novada Šķeltovas pagastā. Izvietojies pagasta austrumu daļā 9 km no pagasta centra Šķeltovas, 14 km no novada centra Aglonas un 246 km no Rīgas.
Rāmens
Rāmens (ja (rāmen), no zh (lāmiàn) — 'stieptās nūdeles') ir japāņu buljona zupa ar nūdelēm, gaļu, olu, dārzeņiem un dažādām citām piedevām. Izšķir četrus galvenos rāmena pamatveidus: sojas mērces (醤油 (shōyu)), sāls (塩 (shio)), raudzētas sojas pupiņu pastas (味噌 (miso)) un cūkgaļas (豚骨 (tonkotsu)) rāmenu.
Vēsture
Rāmena pirmsākumi meklējami 19. gadsimta beigās un 20. gadsimta sākumā, kad to uz Japānu atveda ķīniešu iebraucēji. Zupas sākotnējais nosaukums bija shina soba (支那そば — 'ķīniešu griķu nūdeles'), un to gatavoja strādnieku šķiras pārstāvji. 20. gadsimta sākumā Tokijā rāmenu sāka pārdot arī ielas tirgotavās, bet 20. gadsimta vidū rāmena nūdeles sāka gatavot no kviešiem.
Sastāvdaļas
Rāmenam ir četras pamatsastāvdaļas: buljons, garšvielas (垂れ (tare)), „biezumi” un nūdeles.
Buljonu vāra vismaz trīs stundas no cūku vai putnu daļām, jūras veltēm vai dārzeņiem. Rāmenā mēdz izmantot divu dažādu buljonu sajaukumu (piemēram, cūkgaļas un vistas buljonu vai jūras velšu un vistas buljonu). Garšvielas izvēlas atkarībā no rāmena veida: miso tare garšu iegūst gaišo, tumšo vai sarkano raudzēto sojas pupiņu pastu sajaucot ar mirīnu, sakē, ingveru un ķiplokiem, shōyu tare raudzētas sojas pupiņu pastas vietā izmanto sojas mērci, bet shio tare gatavo no dažādām jūraszālēm, gliemjiem, jūras veltēm un citām sāļām sastāvdaļām. Savukārt cūkgaļas rāmenam pamatgaršu piešķir pati cūkgaļa.
Bebriši (Skaistas pagasts)
Bebriši ir ciems Skaistas pagastā, Krāslavas novadā. Atrodas 283 km attālumā no Rīgas.
Ciema apkārtnē atrodas Skaistas katoļu baznīca, Drīdzs, pasts.
Marija Andžāne
Dzīvesgājums
Dzimusi Landskoronas (Šķaunes) pagasta "Mačos" zemnieku ģimenē. Mācījās Landskoronas pagasta skolā, tad līdz 1931. gadam — Rēzeknes skolotāju institūtā. Strādāja par skolotāju dažādās vietās Latvijā. 1931. gadā sāka publicēt literārus darbus.
Otrā pasaules kara laikā 1944. gadā devās bēgļu gaitās uz Vāciju, dzīvoja Grēvenes un Langerfeldes bēgļu nometnēs. Kopā ar vīru izveidoja skolu Oberkaseles latviešu bēgļu nometnē, kurā strādāja par skolotāju. 1951. gadā pārcēlās uz dzīvi ASV — dzīvoja Ņujorkas štata Horshedā.
Chang'e 4
Chang'e 4 (zh Cháng'é sìhào) ir Ķīnas kosmiskā misija, kuras mērķis ir uz Mēness virsmas Zemei pretējā pusē nogādāt nolaižamo aparātu un mobili. Zonde palaista 2018. gada 7. decembrī, uz Mēness virsmas tā nosēdās 2019. gada 3. janvārī. Chang'e 4 ir identisks 2013. gadā realizētajam Chang'e 3 lidojumam.
Tā kā Mēness pretējā pusē nevar nodrošināt tiešus sakarus ar Zemi, ir nepieciešams retranslators. Šim nolūkam 2018. gada 20. maijā tika palaists kosmiskais aparāts Queqiao. Tas ievadīts Lisažū orbītā ap Zemes — Mēness Lagranža punktu L2.
Lidojuma gaita
Chang'e 4 tika palaists 18:23 UTC ar nesējraķeti Chang Zheng 3B no Sičanas kosmodroma.
12. decembrī 08:45 UTC Chang'e 4 iegāja Mēness orbītā. 30. decembrī orbīta bija samazināta līdz 15 × 100 km.
Uz Mēness virsmas
Nolaišanās uz Mēness virsmas notika 2019. gada 3. janvārī 02:26 UTC punktā ar koordinātēm 177,6° austrumu garuma un 45,5° dienvidu platuma.
Konstrukcija
Chang'e 4 tika izgatavots uz Chang'e 3 rezerves kopijas bāzes, bet pielāgots jaunas misijas specifikai.
Nolaižamais aparāts
Nolaižamais aparāts ir apgādāts ar nepieciešamajām sistēmām lidojumam uz Mēnesi. Tā masa bez degvielas ir 1200 kg; pilna masa — 3780 kg. Nolaižamais aparāts izveidots astoņstūra formā ar četrām atbalsta kājām.
Elektroenerģijas ražošanai paredzētas saules baterijas un radioizotopiskais termoelektroģenerators (RTG), kas nodrošinās ar enerģiju Mēness nakts laikā.
Chang'e 3 paredzēts ne tikai mobiļa transportēšanai, bet tam arī ir zinātniskā pakete ar instrumentiem un kamerām:
Nolaižamajā aparātā ir arī 3 kg hermētisks konteiners ar sēklām un kukaiņu oliņām, lai pētītu, kā tie izšķiļas un aug kopā pazeminātas gravitācijas apstākļos.
Kad viņa mani atrada
"Kad viņa mani atrada" (en) ir 2007. gada ASV drāma, kuras pamatā ir Elinoras Lipmanas tāda paša nosaukuma romāns. Filmas režisore, kā arī viena no producentiem, scenārija autoriem un galveno lomu atveidotājiem ir Helēna Hanta. Citas lomas filmā atveido Kolins Fērts, Metjū Broderiks un Beta Midlere. Filmas pirmizrāde notika Toronto filmu festivālā.
Eiprila Epnere ir 39 gadus veca pamatskolas skolotāja, kuras dzīvē sākas dažādu nekontrolējamu notikumu virkne. Eiprilas vīrs Bens pēkšņi viņu pamet, nākamajā dienā nomirst Eiprilas pamāte, bet drīz vien pēc tam ar Eiprilu sazinās viņas bioloģiskā māte Bernisa.
Fernāns Sāns
Fernando "Fernāns" Sāns i Martiness de Arisala (fr; dzimis, miris ) bija Spānijā dzimis franču riteņbraucējs. Startējis 1900. gada vasaras olimpiskajās spēlēs, kur izcīnījis sudraba medaļu.
1900. gada vasaras olimpiskajās spēlēs viņš startēja treka riteņbraukšanas sprinta brauciena disciplīnā. Šajā disciplīnā viņš izcīnīja sudraba medaļu, piekāpjoties Albēram Telandjē.
Sāns ir viens no diviem Spānijas karaļa Alfonso XII un viņa mīļākās Elenas Sānas i Martineses de Arisalas ārlaulības bērniem.
Divas māsas (Uz terases)
Divas māsas vai Uz terases ir franču gleznotāja Pjēra Ogista Renuāra 1881. gadā radīta eļļas krāsas glezna. Tās izmēri ir 100,5 cm × 81 cm. Nosaukumu "Divas māsas" (Les Deux Sœurs) darbam deva Renuārs, bet "Uz terases" (fr) — tās pirmais īpašnieks Pols Dirāns-Riels.
Hormonālā kontracepcija
Hormonālā kontracepcija ir pretapaugļošanās metode, kuru izmanto sievietes reproduktīvā vecumā, lai izvairītos no nevēlamas grūtniecības. Šo efektu panāk, ar hormonu preparātiem iedarbojoties uz endokrīno sistēmu.
Divas māsas (Uz terases)
No 1880. līdz 1881. gadam, īsi pirms ķeršanās pie "Divām māsām", Renuārs šajā vietā strādāja pie citas pazīstamas gleznas — "Laivinieku brokastis".
Hormonālā kontracepcija
Gandrīz visas metodes balstās uz steroīdu hormonu saturošiem līdzekļiem. Pirmā oriģinālā hormonālās kontracepcijas metode — kombinētās orālās kontraceptīvās tabletes — parādījās 1960. gadā. Vēlāk tika izveidotas arī citas metodes, kā aktīvās vielas nogādāt ķermenī, piemēram, ar injekcijām, plāksteriem un spirālēm, lai gan mūsdienās orālās un injekciju metodes vēl aizvien ir populārākās. Kopumā pasaulē no visiem lietotajiem kontracepcijas veidiem hormonālā kontracepcija sastāda ap 18%. Hormonālā kontracepcija ir ļoti efektīva — gada laikā grūtniecības iespējamība ir mazāka par 1%. Precīza lietošana šo iespējamību var samazināt pat līdz 0,3%. Pagaidām hormonālie kontraceptīvie līdzekļi ir pieejami tikai sievietēm, bet pašlaik eksperimentālā stadijā preparāti tiek izstrādāti arī vīriešiem.
Divas māsas (Uz terases)
Vecākās māsas tēlam pozēja Žanna Darlo (1863—1914), topošā aktrise, kas tolaik bija 18 gadus veca. Nav zināms, kas pozēja jaunākās māsas tēlam, bet uzsvērts, ka modeļiem nav bijusi saistība.
Hormonālā kontracepcija
Divi galvenie hormonālās kontracepcijas sastāva veidi ir kombinētā metode, kas sastāv no estrogēna un progestīna kombinācijas, bet otra tikai progestogēna metode, kuras sastāvā ir progesterons vai kāds tā sintētisks analogs (progestīns). Kombinētās metodes darbojas, nomācot ovulāciju un sabiezējot dzemdes kakla gļotas, bet progestogēna metode balstās uz ovulācijas biežuma samazināšanu, novērš olšūnas implantāciju dzemdē, toties galvenais efekts ir gļotu sabiezināšana, tādējādi traucējot spermatozoīdiem nokļūt dzemdē.
Divas māsas (Uz terases)
Renuārs darbu uzsāka 1881. gada aprīlī; 7. jūlijā to par 1500 frankiem nopirka mākslas tirgotājs Pols Dirāns-Riels. Gleznu pirmoreiz publikai izstādīja 1882. gada pavasarī 7. impresionistu izstādē. 1883. gadā tas bija mākslas kolekcionāra un izdevēja Šarla Efrisī kolekcijā, bet 1892. gadā atkal atgriezās Dirāna-Riela ģimenes īpašumā.
1925. gadā gleznu pārdeva Annijai Kobērnai no Čikāgas par 100 000 ASV dolāriem. Pēc viņas nāves 1932. gadā gleznu saskaņā ar viņas testamentu uzdāvināja Čikāgas mākslas institūtam, kur tā joprojām atrodas kopš 1933. gada.
Hormonālā kontracepcija
Policistisko olnīcu sindroms
Hormonālā kontracepcija tiek bieži izrakstīta, jo samazina pārlieku lielo androgēnu (vīrišķo dzimumhormonu) līmeni ķermenī, kā arī samazina olnīcu hormonu veidošanos.
Divas māsas (Uz terases)
Donalda Trampa īpašumā atrodas gleznas reprodukcija. Biogrāfs Tims O'Braiens dokumentējis viņa apgalvojumu, ka tas esot darba oriģināls. To oficiāli apstrīdējis Čikāgas mākslas institūts, kur glabājas gleznas oriģināls.
Hormonālā kontracepcija
Dismenoreja
Hormonālā kontracepcija var samazināt dismenorejas (menstruācijas traucējumu) izraisītos krampjus un sāpes.
Menorāģijas
Orālā kontracepcija tiek izrakstīta, lai palīdzētu regulēt menstruālos traucējumus un samazinātu paildzinātas asiņošanas.
Hirsūtisms
Tā tiek lietota arī, lai samazinātu hirsūtismu (palielinātu apmatojuma daudzumu sievietēm), jo samazinās vīrišķo dzimumhormonu veidošanos sievietes ķermenī. Turklāt tabletēs esošais estrogēns stimulē aknas ražot olbaltumvielas, kas saista androgēnus un samazina to aktivitāti.
Pinnes
Hormonālā kontracepcija, samazinot vīrišķo dzimumhormonu līmeni, var attiecīgi samazināt arī taukvielu izdali ādā, tādējādi novēršot piņņu veidošanos.
Kombinētā orālā kontracepcija
Kombinētās orālās kontracepcijas tabletes ir kombinācija no perorāli (caur gremošanas traktu) uzņemama aktīva progestīna, kas nodrošina ovulācijas kavēšanu, un estrogēna, kas regulē cikla kontroli. Pirmo reizi tās tika ieviestas 1960. gadā ASV. Sākotnēji hormonālo tabletes bija paredzētas lietoti tikai, ja bija sāpīga menstruālā asiņošana, bet novērotais kontraceptīvais efekts tika uzskatīts par blakni.
Venozā trombembolija
Kombinētā orālā kontracepcija palielina venozās trombembolijas risku, iekļaujot gan dziļo vēnu trombozi, gan plaušu emboliju. Šie trombi var izraisīt gan paliekošu invaliditāti, gan nāvi. Tā arī būtiski palielina risku tiem cilvēkiem, kas jau ir riska kategorijā, saslimt ar sirds-asinsvadu sistēmas slimībām. Vislielākais risks ir smēķējošām sievietēm vai arī tādām, kas lieto tabletes jau ilgstoši un ir vecākas par 35 gadiem.
Kopējais absolūtais risks venozai trombozei uz 100 000 sievietēm gadā ir ap 60, bet orālās kontracepcijas nelietotājām ap 30 gadījumu. Salīdzinājumam, grūtniecēm venozā trombembolija rodas 100-200 gadījumos uz 100 000 grūtniecēm. Risku ietekmē arī kombinētās orālās kontracepcijas preparātu sastāvs.
Audzēju risks
2010. gadā veikts sistemātiskais pētījumu apskats neapstiprināja palielinātu vispārīgo ļaundabīgo audzēju risku, toties tika atrasts nedaudz paaugstināts krūts vēža risks, kurš 5-10 gadu laikā pazūd, ja sieviete vairs nelieto kombinētos kontraceptīvus.
Pasargājošā ietekme
Kombinētā orālā kontracepcija samazina risku iegūt olnīcu vēzi, endometrija vēzi un kolorektālo vēzi.
Orālo kontraceptīvu lietošana samazina risku saslimt ar olnīcu vēzi vēlākā dzīves laikā par vairāk nekā 50%. Lietojot kombinētos orālos kontraceptīvus ilgāk par 10 gadiem, risks iegūt olnīcu vai endometrija vēzi tiek samazināts par 80%. Riska samazinājums var saglabāties vismaz 20 gadus.
Vezula
Vezula (fr) ir pilsēta Francijas austrumos, Šveices robežas tuvumā, Burgundijas-Franškontē reģiona un Augšsonas departamenta administratīvais centrs.
Hormonālā kontracepcija
Palielinātie riski
2005. gada International Agency for Research on Cancer (IARC) pētījumā vēstīts, ka ir palielināts risks krūts vēzim, dzemdes kakla vēzim un aknu vēzim.
Svars
2011. gadā Cochrane sistemātiskais pētījumu apskats neatrada sevišķu svara palielinājumu starp sievietēm starp sievietēm — orālās kontracepcijas lietotājām un nelietotājām. Pierādījumi nebija pietiekami, lai apgalvotu, ka kombinētās orālās kontracepcijas lietotāju svars pilnībā nemainās, bet tika secināts, ka būtiskas svara izmaiņas tā neizraisa.
Depresija
Zemi serotonīna līmeņi ir saistīti ar depresiju. Augsti estrogēna un progestīna līmeņi (pirmās paaudzes kontraceptīvos) spēj samazināt smadzeņu serotonīna līmeni, jo paaugstina serotonīnu šķeļošo enzīmu koncentrāciju. Pasaules Veselības organizācija un Lielbritānijas Royal College of Obstetricians and Gynaecologists apstiprina, ka jaunās paaudzes kontraceptīvi, visticamāk, neizraisa depresiju, kā arī nepasliktina stāvokli jau depresijā esošām sievietēm.
Progestogēna orālā kontracepcija
Progestogēna kontracepcijai teorētiski ir tikpat liela kontraceptīvā efektivitāte kā kombinētajai hormonālajai kontracepcijai, taču šī veida tabletes dzer bez pārtraukumiem un turklāt tās jādzer tajā pašā dienas laikā (maksimāli pieļaujama 3 stundu novirze). Šo kontracepcijas metodi iesaka dzemdējušām sievietēm, jo tā nesamazina piena sekrēciju.
Menstruāciju traucējumi
Lietojot tikai progestogēnu saturošos kontraceptīvus, sākumā mēdz būt neregulāras menstruācijas. Dažus mēnešus sievietēm reizēm mēdz būt spotingi, kas izskatās kā brūni izdalījumi.
Sāpes
Progestogēnu saturošie kontraceptīvi var reizēm izraisīt krūšu sāpes un vēdera krampjus.
Krūts vēža risks
Pēc pēdējā lielākā pētījuma, ko veica International Agency for Research on Cancer (IARC) 1999. gadā, tika secināts, ka nav pierādījumu par paaugstinātu risku saslimt ar krūts vēzi, lietojot orālos progestogēna kontraceptīvus.
Ieguvumi
Tā kā progestogēna orālās kontracepcijas medikamentos nav estrogēnu, tie nav saistīti ar paaugstinātu iespējamību saslimt ar sirds un asinsvadu slimībām, kā tas ir gadījumā ar kombinēto orālo kontracepciju. Progestogēna kontraceptīvus var lietot arī sievietes, kas baro ar krūti, jo progestogēns neietekmē piena veidošanos. Līdzīgi kā kombinētā kontracepcija, tā samazina arī risku saslimt ar iegurņa iekaisuma slimību. Pagaidām nav skaidrības par to, vai progestogēna kontracepcija samazina risku saslimt ar olnīcu vēzi.
Lietošanas režīms un metodes efektivitāte
Kombinētās kontracepcijas tablešu klasiskais lietošanas režīms ir 21 + 7. Pirmais skaitlis apzīmē dienas, kad tiek lietotas hormonus saturošās tabletes, bet otrais skaitlis apzīmē t.s. tukšo periodu. Jaunākie lietošanas režīmi ir 22 + 6 vai 24 + 4. Tie ir pielāgoti tā, lai pie zemākas hormonu devas saglabātu kontraceptīvo iedarbību un sasniegtu atbilstošu asiņošanas profilu.
Katras kontracepcijas metodes efektivitāti var raksturot lietojot Perla indeksu — neplānotu grūtniecību skaits 100 auglīgām sievietēm laika vienībā, parasti vienā gadā. Izšķir divu veidu Perla indeksus:
Lietošanas biežums pasaulē
Visbiežākā hormonāla kontracepcija ir tablešu veidā un kopumā tā sastāda 12% no visiem kontracepcijas veidiem. Hormonālās tabletes ir vairāk populāras attīstītajās pasaules valstīs, kur tās sastāda 25% no kopējās kontracepcijas lietošanas. Hormonālā kontracepcija injekciju veidā veido ap 6% no kopējās kontracepcijas, bet citi hormonu ievades veidi tikai ap 1%.
Latvijā
2011. gada organizācijas "Papardes zieds" dati par iedzīvotāju reproduktīvo veselību rāda, ka Latvijā ir ļoti liels kontracepcijas nelietotāju skaits seksuāli aktīvo sieviešu vidū — 24%, turklāt 2014. gada dati liecina, ka hormonālo kontracepciju Latvijā lieto tikai 5,3% (dažos avotos līdz 10% ) sieviešu reproduktīvajā vecumā.
Lietošana grūtniecības laikā
Hormonālā progestagēnu perorālā kontracepciju zīdīšanas laikā sāk lietot ne agrāk kā pēc sestās pēcdzemdību nedēļas. Ja sieviete nezīda bērnu, to var lietot tūlīt pēc dzemdībām. Savukārt kombinēto perorālā kontracepciju zīdīšanas laikā var lietot pēc sestā pēcdzemdību mēneša. Ja netiek zīdīts bērns to var sākt lietot pēc trešās pēcdzemdību nedēļas.
UNESCO Pasaules mantojuma vietas Katarā
Sarakstā apkopotas tās vietas Katarā, kas iekļautas UNESCO Pasaules mantojuma sarakstā. UNESCO sarakstā no Kataras ir iekļauta 1 vieta (kultūras objekts), savukārt vēl viena vieta ir iekļautas oficiālajā kandidātu sarakstā. Katara Pasaules mantojuma konvenciju ratificēja 1984. gada 12. septembrī.
Parc des Princes
Parc des Princes ir futbola stadions Parīzē, Francijā. Stadions tika atklāts, vairākas reizes ticis renovēts. Kopš 1973. gada tajā savas mājas spēles aizvada Francijas futbola 1. līgas klubs Parīzes "Saint-Germain". Stadiona ietilpība ir 48 712 skatītāju vietas. Stadiona nosaukums tiešā tulkojumā no franču valodas nozīmē "prinču parks". Tas tika uzbūvēts bijušajā Francijas monarhu medību parka teritorijā.
6T. autobusu maršruts
'''6T. autobusu maršruts''' bija Rīgas sabiedriskā transporta pagaidu autobusu maršruts, kas kursēja no Rīgas 45. vidusskolas līdz Juglai. Pasažieru pārvadājumus šajā maršrutā veica SIA "Rīgas Satiksme". Šis maršruts tika izveidots 6. un 3. tramvaju maršruta sliežu ceļu remonta dēļ un bija šo maršrutu pagarinājums no 45. vidusskolas galapunkta līdz Juglai. Pārsēžoties 6T. autobusā no 6. vai 3. tramvaja, E-talons atkārtoti nebija jāvalidē.
Oto fon Firkss
Oto Frīdrihs brīvkungs fon Firkss (de; dzimis, miris ) bija Kurzemes barons, SS oberšturmfīrers, pēc kara CDU politiķis.
Svaminathana Soumja
Biogrāfija
Trīs reizes uzvarējusi Indijas junioru šaha čempionātos dažādās vecuma grupās (2005, 2006, 2008). Vairākkārt pārstāvējusi Indiju Āzijas un Pasaules junioru šaha čempionātos. 2009. gadā Argentīnā uzvarējusi Pasaules junioru šaha čempionātā U20 vecuma grupā, izšķirošajā partijā pieveicot Dejsi Kori.
2011. gada janvārī uzvarējusi Indijas sieviešu šaha čempionātā. 2012. gadā Čennai uzvarējusi Nāciju Sadraudzības šaha čempionātā.
Oto fon Firkss
Dzīvesgājums
Dzimis 1912. gadā Firkspedvāles muižā, cēlies no vācbaltiešu muižnieku Firksu dzimtas. Pēc Ventspils vācu ģimnāzijas beigšanas studēja lauksaimniecību Latvijas Universitātē, bija vācbaltiešu studentu korporācijas Curonia biedrs, no 1936. līdz 1939. gadam bija Vācu studentu savienības (Deutsche Studentenschaft) Rīgā vadītājs. Pēc vācbaltiešu izceļošanas 1939. gadā, tāpat kā vairums vācbaltiešu, tika nometināts tajā Polijas daļā, kas bija tieši anektēta Trešajā reihā (Reichsgau Wartheland).
Iestājās SS un darbojās Gņezno un Lodzas apkaimē, organizēdams poļu padzīšanu un vācu kolonizāciju. No 1941. līdz 1945. gadam dienēja Vācijas kara flotē (Kriegsmarine), iegūdams vecākā leitnanta (Oberleutnant zur See) pakāpi.
Pēc kara apmetās Hannoverē. Darbojās Padzīto federācijā (Bund der Vertriebenen), kurā apvienojās vācieši, kas padzīti no dzimtajām valstīm pēc Otrā pasaules kara. Darbojās politikā, no 1963. līdz 1967. gadam bija Lejassaksijas landtāga deputāts, no 1969. līdz 1976. gadam - Bundestāga deputāts. 1976. gadā aizgāja no politikas, jo noskaidrojās Firksa loma etnisko tīrīšanu veikšanā Otrā pasaules kara laikā.
Beirupūrs
Beirupūrs ir ciems Turku pagastā, Līvānu novadā. Atrodas 177 km attālumā no Rīgas.
Andrē Muffans
Andrē Muffans (fr; Senbrijē —  Parīze) bija Francijas starptautiskais meistars šahā (1951).
Svaminathana Soumja
Biogrāfija
Pārstāvējusi Indijas komandu lielākajos komandu šaha turnīros:
Par panākumiem turnīros FIDE 2007. gadā Soumjai piešķīra starptautiskās meistares (WIM), bet 2008. gadā - starptautiskās lielmeistares (WGM) nosaukumu.
Andrē Muffans
Biogrāfija
Pabeidzis Parīzes Politehnisko skolu (fr) un ieguvis inženiertehnisko izglītību. Dzīvojis Parīzē, strādājis valsts pārvaldē. Bijis precējies, četru bērnu tēvs.
Bijis viens no Francijas spēcīgākajiem šahistiem. 1931. gadā Lillē sasniedzis savas šahista karjeras lielāko panākumu, uzvarot Francijas šaha čempionātā. 1922. gadā uzvarēja Parīzes pilsētas atklātajā šaha čempionātā. 1923. gadā kopā ar Aleksandru Aļehinu un Jefimu Bogoļubovu dalījis otro vietu nelielā starptautiskā turnīrā Kentas kūrorta pilsētā Margeitā, kurā uzvarējis Ernsts Grīnfelds.
Pārstāvējis Francijas komandu lielākajos komandu šaha turnīros:
Par vēsturiskajiem panākumiem turnīros FIDE 1951. gadā Muffanam piešķīrusi starptautiskā meistara (IM) nosaukumu. Tikai 1970. gadu sākumā pārstājis piedalīties šaha turnīros. Pēc savas nāves atstājis ievērojamu šaha literatūras kolekciju.
Valdis Jākobsons
Valdis Jākobsons (dzimis 1938. gada 4. jūnijā Valkā; miris 2021. gada 7. maijā) bija latviešu uzņēmējs, Latvijas Valsts medicīnisko preparātu pētniecības un ražošanas firmas "Grindeks" direktors (1991—1997), Blankenfeldes muižas atjaunotājs.
Dzīvesgājums
Dzimis 1938. gada 4. jūnijā Valkā Alfrēda Jākobsona un viņa sievas Ernas, dzimušas Ķimenes, ģimenē. Studēja Rīgas Pedagoģiskajā institūtā, kuru absolvēja 1958. gadā un strādāja par saimniecības pārzini (1961—1963). Vēlāk bija Organiskās sintēzes institūta (OSI) direktora vietnieks (1965—1985), līdztekus līdz 1982. gadam studēja LVU Ekonomikas fakultātē, specializējās rūpniecības ekonomikā.
No 1985. līdz 1991. gadam Jākobsons bija OSI Eksperimentālās rūpnīcas direktors, pēc Latvijas neatkarības atjaunošanas viņš to pārveidoja par Latvijas Valsts medicīnisko preparātu pētniecības un ražošanas firmu „Grindeks”, bija tās direktors. 1995. gadā Latvijas Medicīnas akadēmijā ieguva sabiedrības veselības speciālista izglītību. Pēc uzņēmuma privatizācijas 1997. gadā Jākobsons kļuva par publiskās akciju sabiedrības "Grindeks" valdes priekšsēdētāju. 1998. gadā Jākobsons kandidēja 7. Saeimas vēlēšanās no Tautas partijas saraksta.
Pēc pensionēšanās 2007. gadā Jākobsons kopā ar citiem “JVB” līdzīpašniekiem iegādājās Blankenfeldes muižas kungu māju, kuru pakāpeniski atjaunoja. Organizēja pārtikas produktu ražošanu no āboliem un gurķiem, nodarbojās ar plūškoku audzēšanu. Muižas vāgūzī viņš izvietoja savu zvanu kolekciju, kurā ietilpst ap 1000 dažādas izcelsmes, vēstures, senuma, formas un materiālu zvanu. Pēc muižas pārdošanas izsolē 2020. gadā Jākobsons savu zvanu kolekciju atdāvināja Jelgavas novada pašvaldībai, kas to izvietoja Lielplatones muižas kungu mājā.
Miris 2021. gada 7. maijā.
Tēras teātris
Tēras teātris bija teātris senajā Tērā. Uzcelts blakus agorai, cieši apbūvētā pilsētas centrā, pēc epigrāfiskām ziņām teātris tika izmantots arī kā buleitērijs. Neskatoties uz saviem pieticīgajiem izmēriem un vienkāršo arhitektonisko formu, tas tomēr bija nozīmīga hellēnisma perioda celtne arī romiešu laika pilsētā. Teātra vietā pirms tam, domājams, pastāvēja vienkāršāka sapulču vietas konstrukcija. Teātris, acīmredzot, tika uzcelts pa posmiem 2. gadsimtā pr.Kr. Tā ziemeļu pusē, kur nebija piebūvētu celtņu, bija divas ieejas: viena uz kavejas (skatītāju zāles) pusi, bet otra uz orhestras pusi. Seši kāpņu koridori (klimakes) dalīja zāli 1500 skatītājiem piecos sēdvietu sektoros (kunejās). Skatuves daļa ar akmens avanscēnu atbrīvoja apaļu laukumu orhestrai. 1. gadsimtā tika uzbūvēta romiešu tipa skatuves ēka un avanscēna ar imperatora tuvinieku statujām, kas aizņēma daļu no orhestras. Zem skatītāju zāles atrodas liela cisterna lietus ūdeņu savākšanai. Izstiepta ēka teātra austrumos tika uzcelta vienlaicīgi ar skatītāju zāli, taču līdz šim nav skaidrs, vai tā bija savienota ar teātri iekšpusē, vai arī pildīja kādu citu sabiedrisku funkciju.
Fantastiskās būtnes: Dumidora noslēpumi
"Fantastiskās būtnes: Dumidora noslēpumi" (en) ir 2022. gada fantāzijas filma. Filmas režisors ir Deivids Jeitss, scenārija autori ir Dž. K. Roulinga un Stīvs Kloviss. Tas ir turpinājums filmai "Fantastiskās būtnes: Grindelvalda noziegumi" (2018), trešā filma "Fantastisko būtņu" filmu sērijā un vienpadsmitā filma visā Wizarding World franšīzē. Lomas atveido Edijs Redmeins, Džūds Lo, Ezra Millers, Dens Foglers, Elisone Sudola, Kalums Tērners, Džesika Viljamsa, Ketrīna Voterstone un Madss Mikelsens. Filmas darbība norisinās vairākus gadus pēc iepriekšējās daļas notikumiem un tajā Baltuss Dumidors Ņūtam Skamanderam ar sabiedrotajiem uzdod veikt misiju, kas viņus ieved tieši tumšā burvja Gelerta Grindevalta armijas sirdī.
"Fantastisko zvēru" sērijas trešās filmas pirmizrāde bija paredzēta 2020. gada novembrī, un tā jau no sākuma bija iecerēta kā "vismaz" triloģija. Tomēr filmas pirmizrādi pārcēla uz 2022. gada jūliju, un lielākā daļa aktieru no pirmajām divām sērijas daļām apstiprināja savu piedalīšanos filmā 2020. gada martā. Galvenais filmēšanas process sākās 2020. gada sākumā, taču COVID-19 pandēmijas dēļ to atlika, un filmēšana atsākās tikai 2020. gada septembrī. Džonijam Depam, kas atveidoja Grindelvaldu iepriekšējās filmās, sākotnēji bija ieplānota filmēšanas turpinājumā, tomēr 2020. gada novembrī viņam lūdza attiekties no lomas, sakarā ar tiesas prāvu, kurā pret viņu izvirzīja apsūdzību par vardarbību ģimenē; vēlāk tajā pašā mēnesī Madss Mikelsens viņu aizvietoja Grindevalta lomā. Filmēšana ilga līdz 2021. gada februārim.
Filmas "Fantastiskās būtnes: Dumidora noslēpumi" pirmizrāde notika Londonā. No filma demonstrēja Apvienotās Karalistes kinoteātros, Latvijā filmas pirmizrāde notika 14. aprīlī, bet ASV no 15. aprīlī. Filma saņēma dažādas kritiķu atsauksmes. Tās pasaules kases ienākumi ir vairāk nekā 405 miljoni ASV dolāru pret 200 miljonu dolāru budžetu, kas to padara par visneienesīgāko filmu Wizarding World franšīzes ietvaros.
Līza Leina
Līza Leina (en; pilnajā vārdā Marianna Elizabete Leina Hikija (en); dzimusi Filadelfijā) ir ASV starptautiskā meistare šahā (1959), divkārtējā ASV sieviešu šaha čempione (1959, 1966).
Biogrāfija
Šahu iemācījusies spēlēt tikai 19 gadu vecumā. 1959. gadā pirmo reizi uzvarējusi ASV sieviešu šaha čempionātā. Piedalījusies 1961. gada pretendentu turnīrā šahā sievietēm Vrņačka Baņā, kurā kopā ar Šantalu Šodē de Silanu un Gizelu Greseri dalījusi 12.-14. vietu (uzvarēja Nona Gaprindašvili). 1963. gadā Ņujorkā atvērusi savu šaha klubu The Queen's Pawn Chess Emporium. Otro reizi pretendentu turnīrā šahā sievietēm piedalījusies 1964. gadā Suhumi un ierindojusies 12. vietā (uzvarēja Alla Kušnira). 1966. gadā kopā ar Gizelu Greseri dalījusi 1.-2. vietu ASV sieviešu šaha čempionātā un atkārtoti kļuvusi par ASV šaha čempioni. 1966. gadā pārstāvējusi ASV 3. sieviešu šaha olimpiādē Oberhauzenē.
1960. gadu beigās pārstājusi piedalīties šaha turnīros un pievērsusies biznesam. 1970. gadu sākumā Ņujorkā kopā ar savu vīru atvērusi dāvanu veikalu Amber Waves of Grain (vēlāk pārdēvēts par Earth Lore).
Tadžiki
Tadžiki (tg, dari:, ) ir vispārējs nosaukums plašai persiešu valodā (tadžiku valodā un dari) runājošai cilvēku grupai, kas mūsdienās galvenokārt dzīvo Afganistānā, Tadžikistānā un Uzbekistānā. Tadžiki ir viena no irāņu tautām. Tadžiku skaits tiek lēsts no 16 līdz 22 miljoniem. Visvairāk tadžiku dzīvo Afganistānā (no 7,03 līdz 8,60 miljoniem). Tadžikistānā dzīvo 6,41 miljons tadžiku.
Tumšais rumpucis
Tumšais rumpucis (Helvella atra, arī Leptopodia atra) ir Latvijā reti sastopama rumpuču ģints sēne.
Taksonomija
Sugu pirmoreiz visai īsi aprakstījis J. Kēnigs 1770. gadā. Viņa dotais nosaukums saglabājies līdz mūsdienām.
Augšanas apstākļi
Saprofīts, iespējams, ka veido mikorizu. Aug gaišos lapu koku un jauktos mežos, bojātā zemsedzē, izdegumos, mitrās vietās. Latvijā no maija līdz septembrim. Lielbritānijā izvēlas smilšainas, kaļķainas augsnes, parasti mežos, bet arī aizaugušās pļavās. Ziemeļu puslodes mērenajā un vēsajā joslā ticami, ka sastopams diezgan bieži, taču grūti pamanāms. Atrasts arī Tālajos Austrumos.
Barības vērtība
Latvijā par ēdamību ir atšķirīgi viedokļi — vai nu ēdams pēc novārīšanas ar ūdens noliešanu, vai neēdams. Tomēr bieži mazas sēnes tiek ieskaitītas neēdamo kategorijā ne tāpēc, ka tās nebūtu ēdamas, bet to mazo izmēru dēļ. Lielbritānijā visus rumpučus iesaka uzskatīt par neēdamiem, indīgiem un iespējami kancerogēniem tādēļ, ka tie ir attālā radniecībā ar indīgo parasto bisīti un vismaz daļa no tiem saturot bisīšu indi — giromitrīnu. Cits avots sauc to par garšīgu ēdamo sēni, turklāt par garšīgu ēdamo sēni tumšais rumpucis uzskatīts jau 19. gadsimtā. Zinātniskā valodā šādas pretrunas nozīmē "nepietiekošs datu daudzums", un daži pazīstami autori izvēlas apgalvot: "ēdamība nav zināma".
Līdzīgās sugas
Elastīgajam rumpucim ir gaišs kātiņš. Melnā rumpuča cepurīte ir ieliekta. Dobā rumpuča kātiņš ir gaišāks, stipri krunkots un masīvāks.
Septiņi jaunie pasaules brīnumi
Septiņi jaunie pasaules brīnumi bija projekts no 2000. līdz 2007. gadam, kura laikā tika noteikti septiņi jaunie pasaules brīnumi. Lai noteiktu uzvarētājus, tika rīkota balsošana internetā, kurā piedalījās vairāk kā 100 miljoni cilvēku no visas pasaules. Projekts tika sadalīts trīs kārtās. Pirmajā notika atbilstošu objektu pieteikšana, kopumā projektā piedalījās 200 objekti. Otrajā kārtā ar balsošanu tika izvēlēts 21 pusfinālists, un beigās paziņoti septiņi uzvarētāji. Uzvarētāji tika paziņoti 2007. gada 7. jūlijā Lisabonā.
Projekts tika radīts, jo no vecajiem septiņiem pasaules brīnumiem līdz mūsdienām ir saglabājušās tikai Gīzas piramīdas, tāpēc Gīzas piramīdas automātiski iekļuva jauno pasaules brīnumu sarakstā.
Jaunie mutanti
"Jaunie mutanti" (en) ir 2020. gada ASV supervaroņu žanra šausmu filma, kas veidota pēc Marvel Comics tāda paša nosaukuma komiksu motīviem. Filmas izplatītājs ir 20th Century Studios. Šī ir trīspadsmitā un noslēdzošā filma X-cilvēku filmu sērijā. Filmas režisors ir Džošs Būns, scenāristi Būns un Neits Lī. Galvenās lomas atveido Meisija Viljamsa, Anja Teilore-Džoja, Čārlijs Hītons, Alisi Braga, Blu Hanta un Henrijs Zaga. Filmā jaunu mutantu grupa tiek turēta slepenā iestādē, kur viņiem ir jācīnās, lai glābtu savas dzīvības un tiktu brīvībā.
Būns un Lī sāka darbu pie filmas uzreiz pēc tam, kad Būns beidza darbu pie savas filmas "Vainīgas ir zvaigznes" (The Fault in Our Stars, 2014). Pāris 2015. gada maijā parakstīja sadarbības līgumu un ieguva izredzes uz iespējamu X-cilvēku filmu triloģiju, ko producētu Saimons Kinbergs. Par Teilores-Džojas un Viljamsas piedalīšanos filmā baumoja no 2016. gada marta, līdz gadu vēlāk baumas apstiprinājās izziņojot pilno aktieru sastāvu. Filmēšana norisinājās no 2017. gada jūlija līdz septembrim Bostonā, Masačūsetsā, pārsvarā Medfīldas štata slimnīcā. Filmas pirmizrāde tika plānota 2018. gada aprīlī. Vēlāk filmai ieplānoja atsevišķu ainu pārfilmēšanu, kas tika atlikta, jo Disney uzsāka 20th Century Fox iegādes procesu. Pēc iegādes procesa beigām Būns atgriezās pie filmas un tā tika pabeigta 2020. gada martā, neveicot pārfilmēšanu.
Filmas "Jaunie mutanti" pirmzrāde ASV notika, pirms tam tā vairākas reizes tika atlikta, sākot no 2018. gada aprīļa. Latvijas kinoteātros filmas pirmizrāde notika. Filma saņēma dažādas kritiķu atsauksmes. Sākotnēji šī filma bija veidota kā triloģijas pirmā daļa, bet pēc Fox nonākšanas Disney īpašumā filmas tiesības pārgāja pie Marvel Studios, tādējādi izslēdzot turpinājumu iespējamību.
Deventera
Deventera (nl) ir pilsēta Nīderlandē, Overeiselas provincē. šeit dzīvoja 99 577 iedzīvotāji.
Pilsētā ir bāzēts futbola klubs Go Ahead Eagles.
Cilvēki
Deventerā dzimuši:
Lisandro Martiness
Lisandro Martiness (es, dzimis ) ir Argentīnas futbolists, spēlē aizsarga pozīcijā, Argentīnas futbola izlases dalībnieks. Kopš 2022. gada Martiness pārstāv Anglijas Premjerlīgas komandu Manchester United.
Savu karjeru sācis Argentīnas komandās Newell's Old Boys un Defensa y Justicia. 2019. gadā pievienojies Nīderlandes komandai Ajax, ar ko trīs sezonu laikā izcīnījis divus Eredivisie titulus un vienu Nīderlandes kausu. 2021–22. gada sezonā atzīts par kluba sezonas labāko spēlētāju. 2022. gada vasarā pārcēlies uz Anglijas Premjerlīgas komandu Manchester United.
Argentīnas futbola izlases sastāvā debitējis 2019. gadā. Ar izlasi uzvarējis 2021. gada Copa América.
Sasniegumi
Ajax
Manchester United
Argentīna
Hanss Klīvers
Hanss Klīvers (de; dzimis, miris ) bija vāciešu šaha problēmists.
Arhangeļskas guberņa
Arhangeļskas guberņa bija Krievijas administratīvi teritoriālā vienība, kas izveidota 1708. gadā kā Arhangelogorodas (Erceņģeļa pilsētas) guberņa (Архангелогоро́дская губе́рния) un likvidēta 1929. gadā. 1903. gadā guberņas teritorija bija 842 531 km2 ar 0,376 miljoniem iedzīvotāju. Mūsdienās guberņas teritorijā atrodas ne tikai Arhangeļskas apgabals un Ņencu autonomais apvidus, bet arī Murmanskas apgabals, Karēlijas un Komi Republikas ziemeļu daļas.
Hanss Klīvers
Šaha kompozīcija
Hanss Klīvers iemācījās spēlēt šahu trīspadsmit gadu vecumā. Jau gadu vēlāk laikrakstā Hamburger Fremdenblatt viņš publicēja savu pirmo divvilci. Bieži viņš piedalījās starptautiskos šaha kompozīciju sastādīšanas konkursos un tajos uzvarēja septiņas reizes. Arī pats viņš organizēja dažus konkursus. Viņš publicēja apmēram 160 šaha kopozīcijas. 1987. gadā viņam piešķīra titulu "Goda meistars šaha kompozīcijā".
Piemērs
Uzdevuma risinājums:
Arhangeļskas guberņa
Vēsture
Arhangelogorodas guberņu izveidoja 1708. gadā pēc Pētera I īstenotās Krievijas caristes administratīvās reformas kopā ar Ingrijas, Kijivas, Maskavas, Smoļenskas, Kazaņas, Azovas un Sibīrijas guberņām.
Baltastes truši
Baltastes truši (Sylvilagus) ir zaķu dzimtas (Leporidae) ģints, kas apvieno 17 mūsdienās dzīvojošas trušu sugas, kuras sastopamas Amerikas kontinentos un kurām ir plaša izplatība Ziemeļamerikā, Centrālamerikā un Dienvidamerikā. Lielākajai daļai šīs ģints trušu ir īsas astes ar baltu, pūkainu apakšu, pateicoties šai pazīmei, ģints ir ieguvusi savu nosaukumu. Tomēr ne visām sugām ir balta astes apakša, piemēram, Kalifornijas trusim (Sylvilagus bachmani) astes apakša ir gaiši pelēka. Baltās astes nav unikāla iezīme, kas būtu raksturīga tikai šai ģintij, piemēram, Eiropas trusim arī ir balta astes apakša. Baltastes truši atšķirībā no citiem trušiem nedzīvo alās, bet līdzīgi kā zaķi slēpjas virszemes slēptuvēs.
Arhangeļskas guberņa
Vēsture
1719. gadā guberņu sadalīja Arhangelogorodas, Vologdas, Galičas un Ustjugas provincēs. 1775. gadā guberņu sadalīja 18 apriņķos. 1780. gadā to iekļāva Vologdas vietniecības sastāvā kā Arhangeļskas apgabalu, kuru 1784. gadā pārveidoja par vietniecību ar 7 apriņķiem, bet 1796. gadā par guberņu ar 8 apriņķiem.
Baltastes truši
Izskats un īpašības
Baltastes truši ir vidēja auguma zaķveidīgie dzīvnieki ar garām ausīm, kurām gali noapaļoti, garām, spēcīgām pakaļkājām un īsu asti. Tēviņi ir nedaudz mazāki nekā mātītes, izņēmums ir ūdens trusis (Sylvilagus aquaticus), kuram abi dzimumi ir apmēram vienādi. Baltastes truši ir apmēram 25—45 cm lieli, aste 1,5—6 cm, tie sver apmēram 250—2700 g. Visām sugām ir pūkains kažoks, kas mugurpusē ir tumšāks kā vēderpusē. Mugura parasti ir pelēkbrūna vai sarkanbrūna, bet vēders balts vai gaiši brūns. Pakausis ļoti bieži ir sarkanbrūns, bet var būt arī melns. Matojumu lielākā daļa sugu maina vienu reizi gadā, bet meža baltastes trusis (Sylvilagus brasiliensis) un purva trusis (Sylvilagus palustris) kažoku maina divas reizes gadā.
Arhangeļskas guberņa
Guberņas kartes
History of Russia, 1682-1762.jpg|Erceņģeļa pilsētas (Arhangelogorodas) guberņa (3) pēc Pētera I administratīvās reformas (1708) Map of Arkhangelsk Namestnichestvo 1792 (small atlas).jpg|Arhangeļskas vietniecība ar 12 apriņķiem (1792) Atlas of Russian Empire (1800). Arkhangelsk governorate.jpg|Arhangeļskas guberņa ar 9 apriņķiem (1800) Arkhangelsk Governorate 1824.jpg|Arhangeļskas guberņa (1824) Arkhangelsk Governorate (1913).png|Arhangeļskas guberņa (1913)
Baltastes truši
Izskats un īpašības
Baltastes truši ir zālēdāji un barojas ar dažāda veida augiem. Ziemas periodā tie grauž arī koku mizu un zarus. Tie ļoti reti iznāk no savām slēptuvēm vējainās dienās, jo vējš tiem traucē uztvert apkārtnes skaņas. Dzirde ir galvenā truša maņa, ar kuru tas nosaka, vai tam netuvojas briesmas. Lielākajai daļai sugu ir vairāki mazuļu metieni gadā. Parasti piedzimst 2—6 mazuļi. Tie ir nevarīgi un akli, bet ar plānu matojumu. Lielākajai daļai sugu mātītes rok alu, kurā tiek iekārtota mazuļu miga. Tā ir 10—15 cm dziļa un 12 cm plata. Ala tiek izklāta ar mīkstu zāli un pašas mātes kažoka vilnu. Māte alā nelien, bet, kad ierodas zīdīt mazuļus, tā pārguļas pāri alas ieejai un mazuļi atrāpo līdz zīdekļiem.
Ēšanas mehanisms
Truši atšķirībā no vāverēm, kuras ēd, sēžot uz pakaļkājām un barību turot priekšķepās, balstās uz visām četrām ķepām un barību uz priekšu bīda ar purniņa palīdzību, vienblaicīgi cenšoties piemērot barībai tādu pozīciju, lai ar to būtu ērti manipulēt. Uzsākot ēšanu, trusis ar purniņa palīdzību groza barību, līdz atrod tīrāko vietu no zemes netīrumiem. Vienīgais gadījums, kad baltastes trusis izmanto priekšķepas, lai paēstu, ir tad, ja barību aug augstāk pār tā galvu. Tādā situācijā baltastes trusis ar ķepām noliec, piemēram, zaru lejup, lai varētu uzsākt graušanu.
Beitāni (Dagdas pagasts)
Beitāni ir ciems Dagdas pagastā, Dagdas novadā. Atrodas 274 km attālumā no Rīgas.
Didjē Kišs
Didjē Kišs (fr; dzimis ) ir profesionāls šveiciešu kalnu slēpotājs. Viņš pārsvarā startē nobraucienā un supergigantā, kā arī milzu slalomā.
Šveicietis vairākkārt ir uzvarējis dažādus disciplīnu sezonu kopvērtējumos, tai skaitā četras reizes uzvarējis nobraucienā.
Piedalījies četrās Olimpiskajās spēlēs (1998, 2002, 2006, 2010). 1998. gadā Nagano viņš izcīnīja sudraba medaļu supergigantā. Ar panākumiem startējis arī Pasaules čempionātā, kur izcīnījis zeltu, divus sudrabus un vienu bronzu. Veiksmīgākais čempionāts viņam bijis 2009. gadā Valdizērā, kur nobraucienā izcīnīja sudraba medaļu un supergigantā izcīnīja uzvaru.
Pagalmi
"Pagalmi" ir 2023. gadā izdotais Prāta Vētras minialbums. Šis ir otrais minialbums pēc "Vietu nav", kas iznāca 1994. gadā. Tajā ir iekļautas 4 dziesmas latviešu valodā.